<classify> WAKULIMA wa zao la korosho mkoani Lindi wameshauriwa kujiunga na vifurushi wa Mfuko wa Taifa wa Bima ya Afya kwani kutokana na kazi zao za mashambani, wanahitaji kuwa na uhakika wa afya nzuri.Mkuu mkoa wa Lindi, Godfrey Zambi alisema hayo juzi wakati akihamasisha jamii kujiunga na mpango wa kifurushi jipimie cha mpango wa bima ya afya katika mkutano uliohudhuriwa na viongozi wa serikali ya mkoa, wilaya na Mwenyekiti wa Bodi ya Mfuko wa Bima ya Afya, Anna Makinda uwanja wa Ilulu.Zambi alisema ni vizuri wakajiunge kwani kazi za kilimo zina harubu nyingi hasa maeneo ya vijijini kwa hiyo ni bora wajiunge kwani gharama za afya ziko juu lakini kwa kutumia vifurushi, kuna ahueni kubwa.Alisema hiyo ni fursa pekee kwa wakulima na jamii kwani kutoa Sh 192,000 kwa mwaka ni sawa sawa na Sh 500 kwa siku wakati gharama huwa ni kubwa hasa kwa magonjwa kama ya saratani, kisukari yanayogharimu zaidi ya Sh milioni moja kiwango cha juu na chini Sh 500,000 mpaka Sh 900,000. Zambi alisema ni asilimia ndogo ya wananchi waliojitokeza kujiunga ikilinganishwa na watu Lindi.Aliwataka wakuu wa wilaya, wakurugenzi watendaji wa Halmashauri za wilaya na manispaa kujiunga na uongozi wa bima ya afya kuhakikisha wanatoa elimu ya kutosha kwa wananchi zaidi wa mkoa huo.Aidha alisema fedha zinazotokana na uchangiaji huo wa wananchi zitawezesha mfuko kukopesha vifaa tiba na ujenzi wa majengo ya hospitali mkoani humo.Mpaka sasa Sh milioni 337 zilishatumika kukopesha hospitali ya Rufaa ya Sokone, Sh milioni 260 na Sh milioni 76.5 kwa hospital ya wilaya ya Kinyonga iliyopo wilayani Kilwa mkoani hapa.Makinda aliwataka wananchi na wakulima kujiunga na mfuko huo akionya kuna wakati mtu anatakiwa aende hosipital kipimo kimoja anatakiwa agharimie kwa Sh 500,000 kwa siku kwa mgonjwa mmoja.  <topic>: KITAIFA 